2002/793/EY: Komission päätös, tehty 11 päivänä lokakuuta 2002, päätöksen 93/402/ETY muuttamisesta tuoreen lihan Paraguaysta tuonnin osalta (ETA:n kannalta merkityksellinen teksti) (tiedoksiannettu numerolla K(2002) 3690)



Virallinen lehti nro L 276 , 12/10/2002 s. 0062 - 0065



Komission päätös, tehty 11 päivänä lokakuuta 2002, päätöksen 93/402/ETY muuttamisesta tuoreen lihan Paraguaysta tuonnin osalta (tiedoksiannettu numerolla K(2002) 3690) (ETA:n kannalta merkityksellinen teksti) (2002/793/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 14 artiklan 3 kohdan, sekä katsoo seuraavaa: (1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista 10 päivänä kesäkuuta 1993 tehtyä komission päätöstä 93/402/ETY(3), sellaisena kuin se on viimeksi muutettuna päätöksellä 2002/338/EY(4), sovelletaan Argentiinaan, Brasiliaan, Chileen, Kolumbiaan, Paraguayhin ja Uruguayhin. (2) Komission tarkastusvierailulla Paraguayhin 21 ja 31 päivän tammikuuta 2002 välisenä aikana todettiin vakavia puutteita. (3) Paraguayn eläinlääkintäviranomaiset keskeyttivät välittömästi luuttomaksi leikatun ja riiputetun naudanlihan tuonnin yhteisöön ja laativat toimintasuunnitelman puutteiden korjaamiseksi. (4) Kun Paraguayn viranomaiset olivat ilmoittaneet komissiolle suunnitelman täytäntöönpanosta, se teki uuden tarkastuskäynnin 15 ja 19 päivän heinäkuuta 2002 välisenä aikana. (5) Tämän tarkastuskäynnin löydösten ja Paraguayn eläinlääkintäviranomaisten elokuussa 2002 antamien takeiden perusteella maa voidaan jakaa osiin. (6) Tämän vuoksi luuttomaksi leikatun ja riiputetun naudanlihan tuonti yhteisöön olisi sallittava eräiltä alueilta tietyn päivämäärän jälkeen. (7) Päätös 93/402/ETY olisi sen vuoksi muutettava vastaavasti. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/402/ETY seuraavasti: 1) Korvataan liite I tämän päätöksen liitteellä I. 2) Korvataan liite II tämän päätöksen liitteellä II. 2 artikla Tätä päätöstä sovelletaan päivästä, jona se julkaistaan Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 11 päivänä lokakuuta 2002. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 179, 22.7.1993, s. 11. (4) EYVL L 116, 3.5.2002, s. 60. LIITE I "LIITE I Eräiden Etelä-Amerikan maiden alueiden kuvaus eläinten terveystodistuksia varten >TAULUKON PAIKKA>" LIITE II "LIITE II Elävien eläinten tuonnissa sovellettavat eläinten terveyttä koskevat vaatimukset ((Taulukon kirjaimet (A, B, C, D, E, F, G ja H) viittaavat liitteessä III olevassa 2 osassa kuvattuihin eläinten terveystakeiden malleihin, joita sovelletaan kaikkiin tuotteisiin ja alkuperiin 2 artiklan mukaisesti. Viiva (-) tarkoittaa, että tuonti ei ole sallittu.HC: Ihmisravinnoksi. MP: Lämpökäsiteltyjen lihavalmisteiden teolliseen valmistukseen: 1= sydämet 2= maksat 3= puremalihakset 4= kielet PF: Lemmikkieläinten ruoan teolliseen valmistukseen.)) >TAULUKON PAIKKA>"